钦定古今图书集成/理学汇编/文学典/第102卷 > 袁裘
## 钦定古今图书集成/理学汇编/文学典/第102卷 > 袁裘

按《苏州府志》：“裘字绍之，吴县学生。屡试场屋不利，叹
曰：‘是有命也’！乃益取经史及汉唐以来名家之文，博
涉遍览，贯穿上下。作为诗歌古文词，皆酝藉醇雅，多
可传者。生而秀敏，且畏谨不失绳度。居亲丧，哀痛尽
礼。兄袠既殁，裘为文数千言以写其哀，其词极悲痛，
读者咸为之雪涕云。晚岁始循资贡礼部，竟不及仕。”
所著有《志山诗集》。